*Rapportmal*

Tverrfaglig helsekartlegging

**Hvordan bruke denne malen**

Denne rapporten er bygd opp etter en struktur som skal sikre at barnevernstjenesten raskt skal kunne sette seg inn i anbefalingene fra det tverrfaglige helsekartleggingsteamet, og på en enkel måte formidle anbefalingene videre.

Anbefalinger knyttet til hva som bør inngå i hvert kapittel er skrevet i kursiv i grått, og bør fjernes før rapporten sendes til barnevernstjenesten.

**Struktur**

Rapportmalen legger opp til at rapporten skrives «baklengs». Den viktigste informasjonen for barnevernstjenesten kommer først. Deretter følger kortfattet informasjon om barnet og barnevernssaken, og til sist, grunnlaget for kartleggingsteamets anbefalinger. Øvrig informasjon legges ved som vedlegg, inkludert brev til barnet og rapporter fra hver av fagpersonene i teamet.

**Innhold**

Rapportmalen er veiledende og kan justeres ved behov. Kapittelinndelingen skal benyttes slik den er, men underoverskrifter og vedlegg kan endres eller legges til for å tilpasse rapporten etter det enkelte barn.

I utarbeidelsen av rapporten bør barnets synspunkt og stemme komme tydelig frem. Forhold rundt barnets somatiske helse, psykiske helse, utvikling, ressurser og omsorgsbehov skal alltid adresseres.

**Språk**

Rapporten bør benytte et språk uten fagterminologi slik at den er forståelig for barnevernstjenesten og omsorgspersoner. Der det er vanskelig å unngå bruk av fagterminologi må begreper forklares.

**Unntatt offentlighet**Offentlighetsloven § 13.1  
Forvaltningsloven § 13 flg.

Rapport fra

Tverrfaglig helsekartlegging

|  |  |
| --- | --- |
| **Barnets navn:** |  |
| **Fødselsdato:** |  |
| **BIRK-ID:** |  |
| **Hjemkommune:** |  |
| **Barnevernstjeneste:** |  |
| **Nåværende adresse:** |  |
| **Nåværende omsorgsbase:** |  |
| **Hvem fulgte barnet:** |  |
| **Dato for kartlegging:** |  |
| **Sted for kartlegging:** |  |
| **Teamdeltakere til stede:** |  |

**Innhold**

[**Informasjon til barnevernstjenesten** 5](#_Toc156554256)

[**Tverrfaglig helsekartlegging** 5](#_Toc156554257)

[**Kartleggingsteamet og kartleggingsdagen** 5](#_Toc156554258)

[**Kartleggingsrapporten, bruk og begrensninger** 5](#_Toc156554259)

[**Introduksjon** 6](#_Toc156554260)

[**Kapittel 1: Anbefalinger** 6](#_Toc156554261)

[**Kapittel 2: Informasjon om barnet og barnevernssaken** 6](#_Toc156554262)

[**Kapittel 3: Grunnlag for teamets anbefalinger** 6](#_Toc156554263)

[**Vedlegg** 6](#_Toc156554264)

[**Vedlegg 1: Brev til [barnets navn]** 6](#_Toc156554265)

[**Vedlegg 2: Barnevernsfaglig del av kartleggingen** 7](#_Toc156554266)

[**Vedlegg 3: Medisinfaglig del av kartleggingen** 7](#_Toc156554267)

[**Vedlegg 4: Psykologfaglig del av kartleggingen** 7](#_Toc156554268)

[**Vedlegg 5: Kartleggingsverktøy** 8](#_Toc156554269)

# **Informasjon til barnevernstjenesten**

## **Tverrfaglig helsekartlegging**

Tverrfaglig helsekartlegging har som formål å skaffe barnevernet tilstrekkelig informasjon om barnets hjelpe- og helsebehov for å bidra til mer treffsikker hjelp og oppfølging av barn som flyttes ut av hjemmet.

Bufetat er gitt en hjemmel i barnevernloven (§ 2-3 tredje ledd bokstav c.) til å tilby tverrfaglig helsekartlegging dersom barneverntjenesten har besluttet å fremme sak for fylkesnemnda eller nemnda har truffet vedtak om plassering utenfor hjemmet, eller ved barnevernstjenestens vedtak om frivillig tiltak utenfor hjemmet. Det er kommunen som anmoder Bufetat om helsekartlegging, og Bufetat som avgjør om helsekartlegging skal tilbys i det enkelte tilfelle (§ 4-3 a.).

## **Kartleggingsteamet og kartleggingsdagen**

Kartleggingen gjennomføres av et tverrfaglig team som sammen gjør vurderinger av barnet. Vurderingene er basert på undersøkelser gjort gjennom kartleggingsdagen, innsendt dokumentasjon fra barnevernstjenesten, kartleggingsskjemaer som er innhentet, samtaler med barnet og/eller samtaler med omsorgspersoner og andre aktører rundt barnet.

Under kartleggingen vil teamet undersøke somatisk og psykisk helse, behov for hjelp og tilpasning i dagliglivet, samt kartlegge både ressurser og omsorgsbehov. Eksempelvis vil det gjennomføres somatisk undersøkelse, samspillsobservasjon og psykologiske undersøkelser.

## **Kartleggingsrapporten, bruk og begrensninger**

Kartleggingsteamets vurderinger av barnets behov og anbefalinger til videre oppfølging sammenfattes i kartleggingsrapporten og overleveres barnevernstjenesten. Anbefalingene vil være knyttet til behov for god utviklingsstøtte for barnet og vil innebære oppfølging, tiltak og tilrettelegging, herunder samarbeid mellom ulike tjenester og eventuelle henvisninger og anbefaling av start Nasjonalt forløp for barnevern.

Barnevernstjenesten har ansvaret for å følge opp anbefalingene i rapporten og videreformidle relevant informasjon til andre instanser, barnet, omsorgsbasen og biologiske foreldre.

Kartleggingsrapporten har noen begrensninger som leseren bør være bevisst. Rapporten er basert på en kartlegging av barnet, ikke en utredning. Den er utviklet innenfor et kort tidsrom, og gir et bilde av barnets fungering og behov slik det fremstår på kartleggingstidspunktet. Videre er rapporten skrevet for å opplyse barnevernstjenesten om barnets behov, ikke for å belyse barnevernssaken eller omsorgspersoners fungering.

# **Introduksjon**

*[Her skrives en kortfattet introduksjon om kartleggingsdagen; hvilke undersøkelser som ble gjennomført, hvordan teamet opplevde barnet gjennom kartleggingsdagen, samt hvordan det ble tilrettelagt for barnets behov og medvirkning].*

# **Kapittel 1: Anbefalinger**

I etterkant av kartleggingen har kartleggingsteamet drøftet barnets helse- og omsorgsbehov og utarbeidet anbefalinger om videre oppfølging til barnevernstjenesten. Anbefalingene er oppsummert her. Grunnlaget for teamets anbefalinger utdypes i kapittel 3.

*[Her skrives en kortfattet punktliste med anbefalingene som er utarbeidet av kartleggingsteamet. Punktlisten er ment å tydeliggjøre anbefalingene. Grunnlaget for anbefalingene utdypes i kapittel 3].*

# **Kapittel 2: Informasjon om barnet og barnevernssaken**

I dette kapitlet oppsummeres informasjon om barnet og barnevernssaken som er relevant for anbefalingene og vurderingene som er gjort av kartleggingsteamene. Oppsummeringen baserer seg på informasjon oversendt fra barnevernstjenesten og danner et oversiktsbilde, men er ikke uttømmende.

*[Her sammenfattes informasjon om barnet og barnevernssaken som er relevant for anbefalingene og vurderingene som er gjort av kartleggingsteamene. I og med at informasjonen allerede er kjent for barnevernstjenesten behøver ikke denne beskrivelsen å være uttømmende].*

# **Kapittel 3: Grunnlag for teamets anbefalinger**

I dette kapitlet utdypes og begrunnes teamets anbefalinger med utgangspunkt i det totale kartleggingsmaterialet og den tverrfaglige drøften. Underlaget er detaljert ytterligere i barnevernsfaglig, medisinfaglig og psykologfaglig vedlegg.

*[Her utdypes og begrunnes hver anbefaling enkeltvis ut fra funn og vurderinger som er gjort under kartleggingsdagen og den tverrfaglige drøften].*

# **Vedlegg**

*[Tilbakemelding til barnet, samt de ulike delene fra fagpersonene legges alltid med rapporten som vedlegg. Annen relevant informasjon kan legges med som vedlegg dersom det anses som relevant og/eller nødvendig].*

## **Vedlegg 1: Brev til [barnets navn]**

*[Her skrives tilbakemelding til barnet. Maksimalt én A4 side. Tilbakemeldingen bør beskrive overordnet hvilke undersøkelser som ble gjennomført, hva som kom ut av disse og hvordan det følges opp videre, med fokus på hvordan kartleggingsteamet opplevde barnet].*

## **Vedlegg 2: Barnevernsfaglig del av kartleggingen**

I dette vedlegget beskrives i mer detalj de barnevernsfaglige undersøkelser som er gjort under kartleggingen og funn fra disse. Informasjonen komplementerer innholdet i kartleggingsrapporten og må ses i sammenheng med den.

*[Her beskrives i mer detalj barnevernsfaglige undersøkelser som er gjort under kartleggingen og funn fra disse. Teksten i dette kapitlet er ment å komplementere den informasjonen som kommer frem i rapporten, og kan refereres til som saksunderlag i kapittel 1-3.*

*Her vil det være aktuelt å beskrive i mer detalj undersøkelser og funn knyttet til blant annet:*

* *Samspill*
* *Tilknytning*
* *Nettverk og ressurser*
* *Barnets relasjoner, interesser, trivsel og fungering hjemme og på skole og fritid*
* *Omsorgsbehov].*

## **Vedlegg 3: Medisinfaglig del av kartleggingen**

I dette vedlegget beskrives i mer detalj de medisinfaglige undersøkelser som er gjort under kartleggingen og funn fra disse. Informasjonen komplementerer innholdet i kartleggingsrapporten og må ses i sammenheng med den.

*[Her beskrives i mer detalj medisinfaglige undersøkelser som er gjort under kartleggingen og funn fra disse. Teksten i dette kapitlet er ment å komplementere den informasjonen som kommer frem i rapporten, og kan refereres til som saksunderlag i kapittel 1-3.*

*Her vil det være aktuelt å beskrive i mer detalj undersøkelser og funn knyttet til blant annet:*

* *Sykehistorie*
* *Somatisk utvikling og funksjon*
* *Tannhelse].*

## **Vedlegg 4: Psykologfaglig del av kartleggingen**

I dette vedlegget beskrives i mer detalj de psykologfaglige undersøkelser som er gjort under kartleggingen og funn fra disse. Informasjonen komplementerer innholdet i kartleggingsrapporten og må ses i sammenheng med den.

*[Her beskrives i mer detalj psykologfaglige undersøkelser som er gjort under kartleggingen og funn fra disse. Teksten i dette kapitlet er ment å komplementere den informasjonen som kommer frem i rapporten, og kan refereres til som saksunderlag i kapittel 1-3.*

*Her vil det være aktuelt å beskrive i mer detalj undersøkelser og funn knyttet til blant annet:*

* *Psykisk helse*
* *Utviklingsforstyrrelser*
* *Nevrokognitive vansker*
* *Kognitiv funksjon*
* *Reguleringsutfordringer*
* *Traumer*
* *Rus*
* *Selvskading*
* *Selvmordsatferd*
* *Voldsrisiko*
* *Psykososiale belastningsfaktorer].*

## **Vedlegg 5: Kartleggingsverktøy**

I dette vedlegget oppsummeres kartleggingsverktøy som er benyttet under kartleggingen.

*[Her kartleggingsverktøy som er benyttet under kartleggingen. Teksten kan refereres til som saksunderlag i kapittel 1-3].*